Anexa nr.3
       
CONTRACT DE ÎNCHIRIERE
Nr.__________din data de______________

CAPITOLUL I


Art. 1.PĂRȚILE CONTRACTANTE :
MUNICIPIUL TIMIȘOARA, cu sediul în Timișoara, Bv. Constantin Diaconovici Loga, nr.1, telefon 0256/408300,  CUI RO32937000, având contul curent RO17TREZ621502205X020362, deschis la Trezoreria Timișoara, în calitate - locator, reprezentat prin Primar, NICOLAE ROBU  pe de o parte și în calitate de LOCATOR, şi
SC ________________________, cu sediul social în localitatea ______________________________,str.________________________________ nr._______, tel fix/fax:__________________,  tel mobil: email:_____________________ , având număr de inmatriculare la Registrul Comertului  J____/_________/___________și cod fiscal RO ________________ reprezentată prin _______________________________ având funcţia de ________________________________, în calitate de LOCATAR, 
         În temeiul HCLMT nr. ---------------------------și având în vedere actul de adjudecare nr. ------------------------------------încheiat în urma licitației din data de ……………………………..organizată de Municipiul Timișoara, în vederea atribuirii contractului de închiriere a unui spaţiu disponibil situat în incinta sediului Primărie Municipiului Timișoara S1=	1 mp , situat la parter--------------------------------------------------
s-a încheiat prezentul contract de închiriere cu respectarea următoarelor clauze:

CAPITOLUL II

Art. 2. OBIECTUL CONTRACTULUI
2.1. Primul, în calitate de LOCATOR, închiriază, iar al doilea, în calitate de LOCATAR, preia în folosinţă spaţiul (se înscriu datele de identificare a spaţiului închiriat) în suprafaţă totală de ----
 mp, situat în sediul Municipiului TIMIŞOARA, B-dul C.D.Loga nr. 1, ce constituie imobil aflat în administrarea Municipiului Timișoara, înregistrat in inventariuI propriu al Municipiului Timişoara sub nr. 18675 în ”Inventarul bunurilor care alcătuiesc domeniul public al statului, sau privata a statului, dupa caz.
 Spaţiul închiriat este destinat desfăşurării activității de vânzare de cafea prin automate de cafea (--- spații) și/sau apa/sucuri/produse proaspete de tip sandvis și patiserie, dulciuri, prin aparate de tip snacky  (--- spații), copiatoare ( --- spații)
 Prezentul contract se încheie numai pentru închirierea spaţiului sus-nominalizat, fără a putea fi extins la alte spaţii ale locatorului.
2.2. Folosinţa efectivă a spaţiului închiriat începe la data specificată în Procesul verbal de predare-primire, ce constituie Anexa 1 la prezentul contract şi face parte integrantă din acesta.
2.3. Locatorul se obligă să asigure locatarului folosinţa temporară în schimbul plății unei chirii a spaţiilor având ca destinație ,,amplasare automate de cafea, aparate de tip snacky, copiatoare” situate în următoarele locații:
2.3.  Locatorul predă locatarului spațiile închiriate la data de __________________
[bookmark: _GoBack]Predarea-primirea se va consemna în procesele verbale de predare/primire care vor fi încheiate, datate, semnate şi ştampilate de părţile contractante, la începutul perioadei de inchiriere, respectiv la sfârțitul perioadei de închiriere, menţionându-se totodată starea fizică a imobilului (eventuale depozitări de deșeuri menajere, etc), dotările şi utilităţile de care acesta beneficiază în momentul predării-primirii; după primirea în folosinţă a bunului imobil, locatarul nu poate formula obiecţii cu privire la starea bunului imobil închiriat. 
2.4. Părțile pot conveni prin act adițional micșorarea/suplimentarea numărului de automate de cafea precum și reamplasarea acestora în alte locatii ale instituției.

CAPITOLUL III

Art. 3. SCOPUL CONTRACTULUI
 3.1. Spațiile închiriate sunt date în folosință temporară a locatarului cu destinația “ amplasare automate de cafea, aparate de tip snacky și a copiatoarelor”, 
 3.2.  Destinaţia spaţiului  închiriat nu poate fi schimbată.

CAPITOLUL IV

Art. 4. DURATA CONTRACTULUI
4.1. Durata inchirierii este de 3 ani, cu începere de la data de ___________ şi până la data de _______________
4.2. În cazul renunţării unilaterale a locatarului, acesta va transmite o notificare în scris cu 15 zile inainte,  caz în care chiria se va plăti până la data eliberării spaţiului. 
4.3. Orice prelungire sau modificare a contractului se face în formă scrisă, prin act adițional semnat de ambele părți. 
4.4. La expirarea termenului de valabilitatea a prezentului contractul de închiriere acesta poate fi prelungit prin acordul scris al părților prin act adiţional, la cererea scrisă a locatarului, făcută cu cel puţin 90 de zile calendaristice înainte de expirare, în situaţia în care locatarul şi-a îndeplinit în totalitate obligaţiile din contractul iniţial şi spaţiul rămâne disponibil, stabilându-se chiria de comun acord, fără însă ca valoarea în euro a acesteia să poată fi diminuată.
4.5. În situația în care, nu se mai intenţionează prelungirea contractului de închiriere, anterior împlinirii termenului de expirare, locatorul va notifica locatarul despre acest lucru, urmând ca la împlinirea termenului să ia măsuri în sensul eliberării spaţiului de către locatar.
4.6. Tacita relocaţiune nu operează.
4.7. Locatarul se obligă să elibereze spaţiul închiriat, în tot sau în parte, atunci când nevoile Municipiului Timișoara, în calitate de titular al dreptului de proprietate, impun acest lucru, în termen de 30 de zile calendaristice de la primirea notificării scrise din partea locatorului, după caz, a denunţării unilaterale, sau a semnării actului adiţional de modificare a obiectului contractului.

                                                 CAPITOLUL V
      

Art. 5 PREŢUL ÎNCHIRIERII
5.1. Prețul închirierii spațiului – amplasament este de _____euro/mp/lună calendaristică, ața cum a fost stabilită prin Procesul verbal de adjudecare nr.
5.2 Plata contravalorii utilităţilor consumate, aferente spaţiilor închiriate, este în sarcina locatarului, se va face în baza facturii emise de către Biroul Evidență Patrimoniu, Direcția Economică din cadrul Primariei Municipiului Timișoara și se va achita în contul RO62 TREZ 24A5 1010 3200 103X.
5.3. Cheltuielile aferente asigurării/furnizării acestor utilităţi/servicii se plătesc de Municipiul Timi;oara în mod global, în baza contractelor de furnizare/prestare încheiate cu furnizorii/prestatorii de utilităţi/servicii, iar de la locatar se va percepe ulterior contravaloarea acestora în baza preţurilor furnizorilor şi respectiv a prestatorilor de servicii, în funcţie de cota de participare ta consumul comun de utilităţi, stabilită pentru fiecare categorie în parte.
5.4. Valorile cotelor de participare la consumul de utilităţi sunt cele înscrise în Anexa 3 la fișa de date a procedurii, calculate în baza datelor tehnice şi funcţionale ale spaţiului, valori ce se pot actualiza periodic în funcţie de modificările ce intervin în numărul consumatorilor, durata lor de utilizare precum şi în modul de determinare a consumurilor.
5.5. Locatarul are obligaţia să plătească chiria şi cotele din utilităţile comune ce-i revin şi care rezultă din folosinţa părţilor şi instalaţiilor comune ale clădirii, începând cu data preluării în folosinţă a spaţiului.

                                       CAPITOLUL VI


Art. 6.1. MODALITĂŢILE DE PLATĂ ȘI GARANȚIA DE BUNĂ EXECUȚIE 
6.1.1 Plata chiriei se va efectua în două rate anuale în contul cu numărul  RO17TREZ621502205X020362, deschis la Trezoreria Municipiului Timișoara pe numele locatorului sau prin casieria Direcției Fiscale a Municipiului Timișoara.
6.1.2. Termenul scadent pentru plata primei rate a chiriei este 31 martie aferent lunilor ianuarie-iunie, respectiv 30 septembrie, aferent lunilor iulie-decembrie.
6.1.3. În situația în care contractul urmează a se executa dupa data primei scadențe, adică 31 martie, sau cu cel mult 30 de zile inainte de împlinirea acestuia, termenul de plată scadent al primei rate este 30 septembrie a aceluiași an.
6.1.4. În situația în care contractul urmează a se executa după data celei de a doua scadențe, adică 30 septembrie, sau cu cel mult 30 de zile inainte de implinirea acestuia, termenul de plată scadent al primei rate este 15 decembrie a aceluiași an.
6.1.5. Pentru buna executare a prezentului contract, locatarul va constitui în termen de cel mult 5(cinci) zile lucrătoare de la data înmânării contractului de închiriere, garanţia de bună execuţie a contractului.
6.1.6. Valoarea garanţiei de bună execuţie reprezintă prețul chiriei calculat pentru 6 luni, respectiv de .................... lei.
6.1.7.  Locatorul are dreptul de a executa garanția  de bună execuţie ori de câte ori locatarul nu îşi îndeplineşte obligaţia de plată a chiriei in termen de maxim 90 de zile de la data scadenței.
6.1.8. In termen de cel mult 5 zile lucrătoare de la data executării de către locator a garanției de bună execuție, locatarul, sub sancțiunea rezilierii de drept a prezentului contract, este obligat să constituie o noua garanție de bună execuție sau să suplinească diferența, după caz, până la nivelul prevăzut la alin. (6)
6.1.9. Plata garanţiei se efectuează prin casieria Direcţiei Fiscale a Municipiului Timişoara sau în contul nr. RO75TREZ6215059XXX017211 al DFMT, CUI 21666630, deschis la Trezoreria Timişoara.
6.1.10. Corespondența aferentă prezentului contract, referitoare la indeplinirea obligațiilor de natura financiară, inclusiv comunicarea extraselor anuale de cont, se va purta pe adresele de email puse la dispoziție de părțile implicate.
6.1.11. Plata chiriei se va efectua în baza unei facturi emisă de către locator in forma electronică, in format pdf.  
6.1.12. Factura se va comunica locatarului prin mijloace electronice- email-, de pe adresa de email veniturinefiscale@dfmt.ro pe adresa de email validă, securizată și comunicată in mod oficial de către locatar. Comunicarea facturii prin modalitate electronică se va efectua cu cel putin 20 de zile inainte de implinerea termenului scadent.
6.1.13.  Părțile au obligația să intrețină funcționarea continuă a adreselor de email pe toată durata executarii contractului. 
6.1.14. Orice modificare sau nefuncționare a adresei de email se va comunica celeilalte părți in cel mult 24 de ore de la data modificării sau deficienței, in acest ultim caz, cu indicarea timpului pentru remediere.
6.1.15. Chiriașul va confirma, prin mijloace electronice la adresa de e-mail: veniturinefiscale@dfmt.ro  primirea facturii, in 5 cinci zile de la data comunicării.
6.1.16. In cazul neprimirii facturii in termenul prevazut la alin. 6.1.12, chiriașul va informa proprietarul despre acest aspect in termen de 5 zile lucratoare de la data la care a expirat termenul menționat.
6.1.17. In cazul in care comunicarea facturii nu este confirmată de către chiriaș in termenul prevăzut  la alin. 6.1.15, factura va fi considerată comunicată si acceptată.
6.1.18. Pe cale de excepție, dacă factura nu poate fi comunicată in format electronic, deoarece locatarul fie nu deține adresa de e-mail, fie aceasta nu este funcțională temporar, locatarul se obligă să se prezinte la sediul Direcţiei Fiscale a Municipiului Timişoara in vederea remiterii facturii pe suport de hârtie, în termen de 5 zile de la data expirarii termenului prevăzut la alin. 6.1.19. În acest caz, comunicarea se consideră indeplinită la data la care locatarului i-a fost inmânată sub semnătură factura emisă pe suport de hârtie.  
6.1.20. In caz de neîndeplinire de către locatar a obligației prevazută la 6.1.8, factura se consideră comunicată in termen de 5 zile de la data expirării termenului prevăzut alin. 6.1.12, cu toate consecințele ce decurg din acest fapt.

CAPITOLUL VII

Art. 7. DREPTURILE ŞI OBLIGAŢIILE PĂRȚILOR

7.1. Drepturile locatorului
7.1.1. - Locatorul are dreptul:
a) să primească chiria în condiţiile şi la termenele stipulate în prezentul contract;
b) să controleze executarea obligaţiilor locatarului şi respectarea condiţiilor închirierii, având dreptul să constate, ori de câte ori este nevoie şi fără a stânjeni folosința bunului de către locatar, dacă acesta este folosit potrivit destinaţiei stabilite;
c) să inspecteze bunurile închiriate, verificarea va fi făcută de către personalul cu atribuții din cadrul aparatului de specialitate a Primarului Municipiului Timișoara;
d) să denunțe în mod unilateral contractul de închiriere, atunci când înteresul public lacal sau național o impune, fără plata vreunei despăgubiri către locatar;
c) să rețină garanția de bună execuție in cazurile prevăzute la alin 6.1.7.

            7.2. Obligațiile locatorului
7.2.1. - Locatorul se obligă:
a) la începutul perioadei de închiriere să predea bunul imobil închiriat, iar la sfârșitul perioadei de închiriere să preia bunul închiriat pe baza  proceselor verbal de predare-primire care fac parte integrantă din contract;
b) să garanteze pentru liniștita și utila folosință a bunului închiriat;
c) să asigure accesul nelimitat la bunul închiriat;
           d) să permită chiriașului accesul la utilități publice (electricitate, salubritate) în măsura posibilităților ;
e) să depună toate diligențele pentru rezolvarea oricăror probleme apărute în derularea prezentului contract.
 f) Locatorul poate să controleze periodic bunul imobil închiriat pentru a verifica dacă acesta este folosit sau exploatat în conformitate cu specificul bunului închiriat și în scopul pentru care a fost încheiat contractul de închiriere. Acest control se exercită fără a stânjeni folosinţa bunului imobil de către locatar.
             g) Locatorul este obligat să notifice locatarului apariţia oricăror împrejurări de natură să aducă atingere drepturilor sale.
  h)  Locatorul nu răspunde pentru viciile care erau aparente la data încheierii contractului de închiriere și pe care locatarul nu le-a reclamat la momentul preluării bunului.

7.3. Drepturile și obligatiile locatarului
7.3.1. Locatarul are dreptul să primească spaţiul închiriat şi accesoriile acestuia în stare corespunzătoare spre a fi utilizat conform destinaţiei stabilite potrivit prezentului contract.
 7.3.2.  Locatarul se obligă:
a) la inceputul perioadei de închiriere să primeasca bunul imobil închiriat, iar la sfârșitul perioadei de închiriere să restituie bunul inchiriat în starea în care l-a primit, pe baza  proceselor verbal de predare-primire care fac parte integrantă din contract;
b) să întrebuinteze pe toată durata închirierii bunul imobil închiriat ca un bun proprietar, cu bună-credinţă şi potrivit destinaţiei care rezultă din contract, evitand distrugerea, degradarea sau deteriorarea construcției, instalațiilor și accesoriilor aferente, purtând răspunderea pentru toate pagubele produse din culpa sa;
c) să plătească chiria lunara și cotele părți de utilități  la termenel stipulate în contract, pe toată durata contractului;
d) să nu aducă modificări bunului imobil închiriat decât cu acordul prealabil, în scris, al Primăriei Municipiului Timișoara, şi cu respectarea legislatiei în vigoare privind autorizarea executării lucrărilor de construcţii şi a reglementărilor privind documentatiile urbanistice aprobate;
e) să permită locatorului să controleze modul în care este utilizat bunul imobil închiriat si starea acestuia, la termenul stabilit în contract;
f) sa asigure respectarea normelor in domeniul prevenirii și stingerii incendiilor inclusiv prin instruirea corespunzătoare a personalului care iși desfășoara activitatea în spațiul închiriat și să răspundă de eventuale consecințe ; 
g) să nu cedeze contractul și să nu subînchirieze bunul imobil ce constituie obiectul prezentului contract;
h) să nu schimbe destinația sau specificul bunului imobil închiriat ce face obiectul prezentului contract;
i) să nu angajeze și/sau să permită desfășurarea unor activități ilegale în spațiul închiriat;
j) să obțină avizele și autorizațiile necesare desfășurării activităților pe spațiul închiriat, cu respectarea legislației în vigoare;
 	k) să predea spațiului închiriat la ajungerea la termen sau rezilierea contractului de închiriere;
l) să informeze imediat pe Locator asupra oricaror accidente și stricaciuni care s-au produs in spațiul inchiriat;
m) să suporte toate pagubele produse locatorului dacă din vina sa s-au produs incendii, inundații sau alte incidente în spațiul închiriat sau dacă au avut loc accidente de muncă in spațiul închiriat;
            n) locatorul se obligă să asigure verificarea tehnică a tuturor automatelor de cafea, copiatoare  din incinta Primăriei municipiului Timișoara, C.D. Loga nr.1, respectiv a Direcției de Evidență a Persoanei, Bd. M. Eminescu nr. 15;
            o) locatarul se obligă să pună la dispoziția locatorului într-un termen de 10 zile de la incheierea contractului, documente privind autorizarea  activității;
p) să asigure respectarea normelor igienico - sanitare, normelor tehnice, metrologice, de protecţia muncii, P.S.I., Protecţia mediului înconjurător, precum şi a actelor normative specifice activităţii desfăşurate;
            r)  se obligă să folosească/exploateze bunul închiriat cu respectarea condițiilor impuse în autorizaţia de construire, conform destinaţiei pentru care a fost închiriat, cu respectarea amplasamentului, formei, dimensiunilor, culorii si materialelor aprobate prin Autorizaţia de construire;
            s) se obligă să răspundă pentru distrugerea totală sau parţială a bunului închiriat, care s-ar datora culpei sale;
            t) nu poate subînchiria bunul ce face obiectul prezentului contract;
	 u) se obligă să nu solicite niciun fel de dăspăgubire la încetarea contractului, indiferent de cauzele acesteia;

CAPITOLUL VIII

Art. 8. RĂSPUNDEREA CONTRACTUALĂ, PENALITĂTI ȘI DAUNE-INTERESE
8.1. Pentru neîndeplinirea sau îndeplinirea necorespunzătoare a obligațiilor prevăzute în prezentul contract, părțile răspund potrivit prevederilor legii.
8.2.  Având in vedere  prevederile art. 1166, 1178 din Legea nr.287/2009 privind Noul Cod Civil, părțile de comun acord, au convenit după cum urmează:
"In cazul neplății chiriei la termenele scadente, chiriașul datorează penalități de întârziere care se vor calcula în aceleași condiții prevăzute de Legea nr.207/2015 privind codul de Procedură Fiscală, cu modificări și completări, vizând majorările de întârziere pentru neplata la scadență a impozitelor și taxelor locale"
8.3. Partea în culpă se obligă să plătească despăgubiri care să acopere integral paguba suferită de cealaltă parte pentru nerespectarea parțială sau totală ori pentru îndeplinirea defectuoasă a clauzelor contractuale.
8.4. Locatorul nu este responsabil de bunul mers al activițatii comerciale desfășurate de către Locatar și nu poate fi tras la răspundere pentru rezultatele obținute de către Locatar în spațiul închiriat.
8.5. La expirarea scadenţei, locatarul este de drept în întârziere fără a fi necesară vreo formalitate prealabilă în acest sens.
8.6. În cazul neachitării chiriei în termen mai mare de 90 zile de la data scadenţei, prin simplul fapt al neexecutării, contractul este reziliat de plin drept, fără a fi necesară punerea în întârziere sau orice formalitate prealabilă.
8.7. In conformitate cu prevederile art. 1831 alin. 2 NCC, locatarul este obligat la plata chiriei prevazută în contract până la data eliberării efective a imobilului precum și la repararea prejudiciilor de orice natură cauzate locatorului până la data eliberării efective a imobilului.


CAPITOLUL IX

Art. 9. ÎNCETAREA CONTRACTULUI
9.1.  Contractul de închiriere încetează prin:
a) denunţare unilaterală din partea locatorului în cazul în care interesul public național sau local o impuna, cu respectarea unui termen de preaviz de 30 de zile calendaristice;
b) expirarea contractului de închiriere;
c) prin pieirea sau avarierea bunului de așa manieră încât acesta nu mai poate fi întrebuințat conform destinației;
d)  acordul de voinţă exprimat în scris al părţilor contractante;
e)  falimentul societăţii
f)  pierderea de către Municipiul Timișoara / a calităţii de titular al dreptului de administrare a spaţiului/imobilului
 g) prin reziliere, în cazurile prevăzute în contract, sau în caz de neexecutare a obligaţiilor stabilite în sarcina fiecăreia dintre părţile contractante;
9.2. În accepţiunea prezentului contract părţile convin că interesul local să fie definit punctual prin Hotărâre a Consiliului Local fără nici un fel de restricţii.
Încetarea contractului în cazul în care interesul local o impune se face fără intervenţia instanţei de judecată.
9.3. Prin renunţare, dintr-o cauză de forţă majoră sau când locatarul este în cazul imposibilităţii obiective de a exploata spațiul, fără plata unei despăgubiri, cu notificarea de îndată a locatorului.
9.4.  Renunţarea la contract de către locatar se face cu anunţarea în scris a locatorului, cu 30 zile înaintea disponibilizării spațiului.
9.5. Atât locatarul cât şi locatorul, vor putea solicita încetarea contractului numai după notificarea  intenţiei sale, celeilalte părţi, cu precizarea cauzelor care  au determinat-o.

                                                            CAPITOLUL X

Art. 10.  ASIGURĂRI
10.1. Locatarul este obligat să se ocupe personal de asigurarea automatelor de cafea, aparatele de tip snacky, copiatoarele existente în spațiul închiriat.
10.2. Locatarul va trebui să-și asume propria Răspundere Civilă față de terți, inclusiv potențialii cumpărători, pentru evenimentele produse în incinta spațiului închiriat.
10.3. Locatarul se obligă să subscrie asigurările cerute mai sus la companii de asigurări cunoscute și reputabile și să dovedească aceasta la prima cerere a Locatorului.

                                                              CAPITOLUL XI

Art. 11. FORȚA MAJORĂ
11.1. Prin forță majoră, în sensul prezentului contract, se întelege o împrejurare externă cu caracter excepțional, absolut invincibilă și absolut imprevizibilă, constată de către o autoritate competentă.
11.2. Părțile vor fi exonerate de răspundere pentru neîndeplinirea sau îndeplinirea necorespunzătoare a prevederilor prezentului contract ca urmare a unor condiții de forță majoră.
11.3. Partea afectată de un caz de forță majoră are obligația de a anunța respectivul caz în scris celeilalte părți imediat ce a luat cunoștință de producerea acestuia.
Forța majoră se va proba prin documente eliberate de autoritățile și instituțiile abilitate în acest sens, în cel mult 15 zile de la data producerii cazului de forță majoră.
Forța majoră suspendă executarea prezentului contract-cadru de închiriere.
11.4. Partea afectată de un caz de forță majoră are obligația de a anunța în scris celeilalte părți imediat ce a luat cunoștință despre încetarea respectivului caz și de a relua imediat executarea prezentului contract.
11.5. Părțile vor depune toate diligentele pentru prevenirea si/sau limitarea efectelor cazurilor de fortă majoră.
11.6. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretinde celeilalte daune-interese.

CAPITOLUL XII


Art. 12. SUBÎNCHIRIEREA SI CESIUNEA
          Subînchirierea în tot sau în parte a bunului imobil închiriat sau cesiunea contractului de închiriere unui terț este interzisă.

CAPITOLUL XIII

Art. 13. Rezilierea  contractului de închiriere
13.1. Simplul fapt al neîndeplinirii de către locatar a obligațiilor prevăzute în contract, art. 6.2, atrage rezilierea de plin drept a contractului de închiriere, fără nicio notificare, fără punerea în întârziere a locatarului și fără intervenţia instanțelor de judecată.
13.2.  În cazul neachitării chiriei în termen mai mare de 90 zile de la data scadenţei, prin simplul fapt al neexecutării, contractul este reziliat de plin drept, fără a fi necesară punerea în întârziere sau orice formalitate prealabilă și fără intervenţia instanțelor de judecată.
13.3.  În cazul neplăţii chiriei la termenele scadente, locatorul va percepe penalitaţi de întârziere calculate în cuantum de 1% pe luna sau fracțiune de lună.
13.4. La expirarea scadenţei, locatarul este de drept în întârziere fără a fi necesară vreo formalitate prealabilă în acest sens.

                                                        CAPITOLUL XIV

Art. 14. LITIGII, CARACTERUL EXECUTORIU
14.1. Orice litigiu izvorât din încheierea, executarea, modificarea, încetarea si interpretarea clauzelor prezentului contract se va soluționa pe cale amiabilă, iar dacă acest lucru nu este posibil, va fi supus spre soluționare instanțelor române competente.
14.2. Părţile declară în mod expres și confirmă că prezentul Contract constituie titlu executoriu în coformitate cu dispozițiile art 1798 NCC și art. 1809 alin. 3 raportat la alin. 2 NCC.

                                                          CAPITOLUL XV

Art. 15. SUBÎNCHIRIEREA ŞI CESIUNEA
(1)  Cedarea   drepturilor  rezultând  din   prezentul  contract,  subînchirierea   totală  sau   parţială,    sau utilizarea acestor drepturi în cadrul unei asocieri în participaţiune, este interzisă.




                                                        CAPITOLUL XVI

Art. 16. DENUNȚAREA UNILATERALĂ A CONTRACTULUI
(1) Locatorul îşi rezervă dreptul de a denunța în mod unilateral contractul de închiriere, în situaţii ce privesc realizarea unor obiective de interes naţional sau local, după o prealabilă notificare a  locatarului în termen de 30 zile .
  
                                                        CAPITOLUL XVII
  
                                     
14. RELOCAŢIUNEA TACITĂ
           La expirarea termenului pentru care a fost încheiat, contractul încetează de drept, neoperând tacita relocaţiune.

Art. 15.  DISPOZIȚII FINALE
           Legea aplicabilă prezentului contract este legea română.
           Orice modificare a prezentului contract se poate face numai prin act adițional semnat si ștampilat de ambele părți.
           Orice comunicare între părți trebuie expediată la adresele menționate la cap. I, prin scrisoare recomandată cu confirmare de primire, prin curier sau prin fax, cu confirmarea expedierii acestuia. În situația în care comunicarea se face prin poștă, aceasta va fi considerată primită la data menționată pe confirmarea de primire, iar în cazul în care comunicarea se face prin fax, aceasta va fi considerată recepționată în a doua zi lucrătoare de la data expedierii acestuia.
După încetarea perioadei de închiriere, orice investitie sau modernizare adusă bunului imobil închiriat poate trece, în condițiile legii, cu acceptul locatorului și fără vreo pretenție pecuniară din partea locatarului, în proprietatea privată a locatorului.
Nici o modificare în structura interioară a spaţiilor închiriate nu se poate efectua fără acordul proprietarului. 
		În cazul în care se produc stricăciuni sau alte pagube materiale legate de folosirea spaţiului închiriat, provocate de locatar, acestea se vor recupera pe cheltuiala locatarului. Dacă este vorba de o reparaţie urgentă, iar locatarul nu-şi îndeplineşte obligaţiile asumate prin prezentul contract, lucrările se pot executa şi de locator, dar pe cheltuiala locatarului, contravaloarea acestora fiind adăugate la calculul chiriei.
		Prezentul contract are valoare de înscris autentic şi constituie titlu executoriu pentru încasarea chiriei restante şi a majorărilor de întârziere la plată, precum şi pentru evacuarea locatarului când nu şi-a plătit chiria timp de 30 de zile sau a expirat valabilitatea contractului de închiriere, şi din orice motiv nu s-a prelungit în continuare.
 Anexa face parte integrantă din prezentul contract și se încheie în același număr de exemplare ca și contractul.
 Prezentul contract s-a încheiat astăzi _______________, (patru) exemplare, dintre care unul pentru fiecare parte, unul pentru Direcția Fiscală a Municipiului Timișoara, unul pentru Biroul Evidență Patrimoniu.


                  LOCATOR,					                          LOCATAR, 

										ANEXA NR. 2



Valorile cotelor de participare la consumul de utilităţi ce revin locatarului



Consum energie electrică



             Energia electrică necesară funcționării fiecărui aparat va fi calculată de către ..................................................................................................în baza specificațiilor din fișa tehnică a aparatului/copiator.
În funcție de capacitatea tehnică a apartaului se va calcula consumul estimativ de energie electrică/aparat/lună care se va adăuga la factura de închiriere a spațiului.

Ex. 
    1 aparat   x    nr. estimat de KW   x   cu prețul kwh =  .......................................
	Utilitățile se vor fcatura lunar. Cuantumul utilităților se va factura rotunjit, la unitate întreagă ( nu mai puțin de 1 (una) unitate), pentru fiecare tip.

